บลจ.ทิสโก้ ขยายกอง”TISCOEU”อีกพันลบ.รองรับนักลงทุนสนใจหุ้นยุโรปอย่างต่อเนื่อง
นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า จากแนวโน้มของลูกค้านักลงทุนที่ให้ความสนใจตลาดหุ้นยุโรปอย่างต่อเนื่องนั้น ล่าสุด บริษัทได้จดทะเบียนเพิ่มจำนวนเงินทุนโครงการของ "กองทุนเปิด ทิสโก้ ยุโรป อิควิตี้" (TISCOEU) อีกจำนวน 1,000 ล้านบาท รวมเป็นจำนวนเงินทุนโครงการทั้งสิ้น 2,000 ล้านบาท เพื่อรองรับความต้องการของลูกค้านักลงทุนที่สนใจหุ้นยุโรปอย่างต่อเนื่อง
16 ต.ค. 2558

นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า จากแนวโน้มของลูกค้านักลงทุนที่ให้ความสนใจตลาดหุ้นยุโรปอย่างต่อเนื่องนั้น ล่าสุด บริษัทได้จดทะเบียนเพิ่มจำนวนเงินทุนโครงการของ “กองทุนเปิด ทิสโก้ ยุโรป อิควิตี้” (TISCOEU) อีกจำนวน 1,000 ล้านบาท รวมเป็นจำนวนเงินทุนโครงการทั้งสิ้น 2,000 ล้านบาท เพื่อรองรับความต้องการของลูกค้านักลงทุนที่สนใจหุ้นยุโรปอย่างต่อเนื่อง
ทิสโก้แนะนำให้ทยอยลงทุนในหุ้นยุโรปมาอย่างต่อเนื่อง และได้เสนอขาย “กองทุนเปิด ทิสโก้ ยุโรป อิควิตี้” ซึ่งได้รับการตอบรับที่ดีมากจากลูกค้า โดยปัจจุบันกองทุนดังกล่าวมีขนาดใกล้เต็มมูลค่าโครงการ เราจึงเพิ่มเงินทุนอีก 1,000 ล้านบาท รวมเป็นมูลค่าโครงการ 2,000 ล้านบาท เพื่อรองรับความต้องการของลูกค้าและนักลงทุนที่ให้ความสนใจอย่างต่อเนื่อง
เนื่องจากเชื่อมั่นว่าปัจจัยพื้นฐานของตลาดหุ้นยุโรปยังคงแข็งแกร่ง ตามสัญญาณการฟื้นตัวของเศรษฐกิจยุโรปที่ดีขึ้นอย่างต่อเนื่อง หนุนโดยการเติบโตของการบริโภคและการส่งออก และสัญญาณการปล่อยสินเชื่อที่ฟื้นตัวขึ้น ตามการผ่อนคลายนโยบายการเงินของ ECB ด้านค่าเงินยูโรที่แข็ง เรามองว่าเป็นเพียงปัจจัยระยะสั้นเท่านั้น ประกอบกับ Valuation ของตลาดหุ้นยุโรปยังดูน่าสนใจ จึงคงคำแนะนำ Overweight ในหุ้นยุโรป
ทั้งนี้ กองทุนเปิด ทิสโก้ ยุโรป อิควิตี้ (TISCOEU) จะเน้นลงทุนในหุ้นโรปชั้นนำ ผ่านกองทุนอีทีเอฟ iShares EURO STOXX 50 UCITS ETF (Inc) ที่จดทะเบียนซื้อขายในตลาดหลักทรัพย์เยอรมัน โดยมีวัตถุประสงค์เพื่อสร้างผลตอบแทนของกองทุนให้ใกล้เคียงกับผลตอบแทนของดัชนี EURO STOXX 50 ความเสี่ยงของกองทุนอยู่ที่ระดับ 6 และมีมูลค่าโครงการ 2,000 ล้านบาท ไม่กำหนดอายุโครงการ สามารถซื้อขายได้ทุกวันทำการ มูลค่าจองซื้อขั้นต่ำ 5,000 บาท